Diari Oficial de la Generalitat Valenciana


Sumari del DOGV 6175, del 30-12-2009 (2009/14673)

RESOLUCIÓ de 17 de desembre de 2009, de l'Agència Valenciana del Turisme (AVT), per la qual es convoca concurs-oposició per a la selecció i provisió de tres llocs de treball de personal laboral al servici de l'Agència Valenciana del Turisme, grup A, tècnic/a en Informàtica.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6175

Data del DOGV
:   30-12-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/14547


Data del document
:   17-12-2009

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * concurs administratiu

RESOLUCIÓ de 17 de desembre de 2009, de l'Agència Valenciana del Turisme (AVT), per la qual es convoca concurs-oposició per a la selecció i provisió de tres llocs de treball de personal laboral al servici de l'Agència Valenciana del Turisme, grup A, tècnic/a en Informàtica. [2009/14464]
Convocatòria 1/2009
L'Agència Valenciana del Turisme, entitat de dret públic de la Generalitat, adscrita a la Conselleria de Turisme, pretén reduir l'ocupació no estable alhora que articular els instruments necessaris que possibiliten i afavorisquen la promoció professional del personal laboral fix de l'Agència.
A l'efecte s'ha negociat amb els representants dels treballadors l'inici d'un procés que permeta articular els instruments que possibiliten i afavorisquen l'accés i la promoció professional del personal laboral, mitjançant el sistema de concurs oposició, de conformitat amb el que establix el II Conveni Col·lectiu del personal laboral al servici de la Generalitat, al qual està adherida l'Agència Valenciana del Turisme, i la Llei 7/2007, de 12 d'abril, de l'Estatut Bàsic de l'Empleat Públic.
En virtut de les competències que m'atribuïxen els articles 5 i 16 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (DOGV núm. 4861, de 13-10-2004), i atés el que s'hi estableix en l'article 8 del II Conveni Col·lectiu per al personal laboral al servici de la Generalitat Valenciana, resolc:
Convocar concurs oposició per a la selecció i provisió de tres llocs de treball del grup A, tècnic/a en Informàtica inclosos en la Relació de Llocs de Treball de l'Agència Valenciana del Turisme, de conformitat amb les bases que tot seguit es detallen.
La present convocatòria comprén un total de 3 llocs de grup A, tècnic/a en Informàtica, a distribuir en torns d'accés lliure i promoció interna.
Bases
1) Objecte de la convocatòria
1.1. La present convocatòria té com a objecte la selecció de personal, mitjançant el sistema de concurs-oposició, per a cobrir 3 llocs de treball del grup A, de naturalesa laboral, anomenats tècnic/a en Informàtica.
Els 3 llocs de treball corresponen:
Torn d'accés lliure: 2 llocs
Torn de promoció interna: 1 lloc.
Només es podrà optar a un dels torns convocats i serà motiu d'exclusió la presentació de sol·licituds als diversos torns. S'ha d'optar-ne per un.
1.2. Si el lloc de treball corresponent al torn de promoció interna quedara sense cobrir, s'acumularà als del torn d'accés lliure.
2) Condicions generals dels aspirants:
2.1. Per a ser admés a estes proves selectives, cal complir els requisits següents:
2.1.1. Nacionalitat: ser espanyol o nacional d'un Estat membre de la Unió Europea o nacional d'algun Estat al qual s'aplique la llibertat de circulació dels treballadors. Independentment de la seua nacionalitat, el cònjuge dels espanyols i dels nacionals d'algun dels Estats membres de la Unió Europea, i quan així ho preveja el corresponent Tractat, el cònjuge dels nacionals d'algun Estat en què s'aplique la llibertat de circulació de treballadors, sempre que no estiguen separats de dret.
Així mateix i amb les mateixes condicions que els cònjuges, podran participar els descendents i els del seu cònjuge, menors de vint-i-un anys o majors d'esta edat que visquen a càrrec seu.
2.1.2. Edat: tindre 16 anys i no haver aconseguit l'edat de jubilació (65 anys).
2.1.3. Titulació: estar en possessió o complides les condicions per a obtindre, abans de la finalització del termini de presentació de les sol·licituds, de les titulacions següents: llicenciat/da o enginyer/a en Informàtica. Les equivalències dels títols al·legats hauran de justificar-se per l'interessat.
En el cas de titulacions obtingudes en l'estranger s'haurà d'estar en possessió de la credencial que acredite la seua homologació.
2.1.4. Capacitat: no patir malaltia ni estar afectat per limitació física o psíquica incompatible amb l'exercici de les corresponents funcions dels llocs oferits.
2.1.5. Habilitació: no haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en la qual haguera sigut separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.
2.2. Els aspirants que concórreguen als llocs reservats al torn de promoció interna, hauran de ser personal contractat laboral fix al servici de l'Agència Valenciana del Turisme del grup B, en l'especialitat dels llocs convocats i haver prestat servicis efectius, durant almenys dos anys, com a contractat laboral fix en eixe grup i sector laboral i estar en possessió o complides les condicions per a obtindre, abans de la finalització del termini de presentació de sol·licituds, de la titulació acadèmica indicada en la base 2.1.3.
2.3. Les condicions per a ser admés a les proves, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la formalització del contracte de treball.
3) Aspirants amb discapacitat.
3.1. El Tribunal establirà, per a les persones discapacitades que així ho sol·liciten i acrediten, les adaptacions necessàries per a la realització de les proves. A l'efecte, les persones interessades hauran de formular la petició corresponent en la sol·licitud de participació en el present concurs-oposició, seguint les instruccions establides en la base 6.4.2.
3.2. Si durant el desplegament de les proves se suscitaren dubtes raonables al Tribunal respecte a la compatibilitat funcional d'un aspirant, podrà demanar-se el dictamen corresponent de la Comissió Mixta de Discapacitats i, en este cas, l'aspirant podrà participar condicionalment en el procés selectiu, però quedarà en suspens la resolució definitiva sobre l'admissió o exclusió de les proves fins a la recepció del dictamen.
4) Sol·licituds
Els qui vulguen prendre part en estes proves selectives, hauran d'omplir la sol·licitud, el model de la qual figura com a annex I i que els serà facilitada en les oficines relacionades en l'annex II a la present resolució i en l'adreça d'internet www.turisme.gva.es.
5) Drets d'examen
Els drets d'examen seran de 26,29 euros i s'ingressaran en el compte obert a nom de l'Agència Valenciana del Turisme en l'entitat bancària Banco Bilbao Vizcaya Argentaria (BBVA): 0182 5941 41 6900423455. El pagament es justificarà mitjançant el justificant oportú que l'entitat bancària on s'haja efectuat l'ingrés farà constar en l'exemplar corresponent de l'ingrés de sol·licitud.
La falta de la justificació de l'abonament dels drets d'examen determinarà l'exclusió de l'aspirant.
Les persones amb discapacitat igual o superior al 33%, estan exemptes del pagament dels drets d'examen. Estos aspirants hauran de presentar junt amb la sol·licitud, el certificat de la Conselleria de Benestar Social o dels òrgans competents d'altres Administracions Públiques que acredite un discapacitat igual o superior al 33% i ho han de fer constar marcant una creu en l'apartat 36.1 de la sol·licitud.
Així mateix, estan exempts del pagament els membres de famílies nombroses de categoria especial, els membres de famílies nombroses de categoria general disfrutaran d'una bonificació del 50% de la taxa, per a això hauran d'adjuntar amb la sol·licitud, el títol de família nombrosa en vigor, expedit per l'òrgan competent de la Conselleria de Benestar Social o òrgans competents d'altres administracions públiques i ho han de fer constar marcant una creu en l'apartat 36.2 de la sol·licitud.
Procedirà la devolució de l'import pagat pels drets d'examen únicament en els supòsit i procediments contemplats en l'article 9 del Decret Legislatiu 1/2005, de 35 de febrer, del Consell de la Generalitat, pel qual s'aprova el Text Refós de la Llei de Taxes de la Generalitat.
6) Presentació de sol·licituds
6.1. Les sol·licituds aniran adreçades a la presidenta de l'Agència Valenciana del Turisme.
6.2. El termini per a la presentació de les sol·licituds serà de vint dies hàbils comptats a partir de l'endemà a la publicació d'esta convocatòria en el Diari Oficial de la Comunitat Valenciana.
Les sol·licitus es presentaran preferentment en el registre de l'Agència Valenciana del Turisme, Av. d'Aragó, 30- Edifici Europa, de València, una vegada abonats els drets d'examen que es fixen en la base 5.
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
En el cas que s'optara per presentar la sol·licitud en una oficina de correus, haurà de fer-se en sobre obert perquè siga datada i segellada per l'oficina de correus abans de ser certificada.
6.3. Els aspirants que no tinguen la nacionalitat espanyola i, d'acord amb la base 7.7., estiguen exempts de la realització de la prova de castellà, hauran de fer-ho constar amb una creu en l'apartat 36.3 de la sol·licitud.
6.4. L'aspirant, en l'ompliment de la seua sol·licitud, haurà d'observar les instruccions següents:
6.4.1. En l'apartat número 28 de l'imprés de sol·licitud «forma d'accés», els aspirants que accedisquen pel torn lliure, assenyalaran amb una ics (X) sobre la lletra «L» i els que accedisquen pel torn de promoció interna, assenyalaran amb una ics (X) sobre la lletra «P».
6.4.2. Els aspirants amb discapacitat, que sol·liciten mesures d'adaptació, hauran d'assenyalar amb una ics (X) en la casella 30 el tipus de discapacitat: (F) Física, (P) Psíquica, (S) Sensorial. Podran sol·licitar les mesures d'adaptació que necessiten previstes en els apartats 31 i 32 de l'imprés de sol·licitud, d'acord amb la classificació següent:
1) Eliminació de barreres arquitectòniques i taula adaptada a la cadira de rodes.
2) Ampliació del temps de duració de la prova. Per a poder dur a terme esta mesura d'adaptació els aspirants hauran d'acompanyar obligatòriament el certificat expedit per l'òrgan oficial competent on s'especifique el diagnòstic i el temps (nombre de minuts) d'ampliació que sol·licita.
3) Augment de la grandària dels caràcters del qüestionari, per dificultat de visió.
4) Necessitat intèrpret, a causa de discapacitat auditiva.
5) Sistema braille d'escriptura, o ajuda d'una persona per invident.
6) Altres, especificant-ne quins.
6.4.3. Els aspirants de nacionalitat diferent de l'espanyola hauran d'omplir els apartats 10 a 15 de la sol·licitud.
6.4.4. En la sol·licitud haurà de constar que s'ha realitzat el corresponent ingrés dels drets d'examen, mitjançant la validació per l'entitat col·laboradora on es realitze l'ingrés, a través del certificat mecànic o, si no n'hi ha, del segell i la firma.
6.4.5. En cap cas la simple presentació i pagament en l'entitat col·laboradora no suposarà la substitució del tràmit de presentació, en temps i forma, de l'imprés de sol·licitud d'acord amb el que disposa la base 6.2.
7) Admissió dels aspirants
7.1. Els aspirants queden vinculats a les dades que hagen fet constar en les seues sol·licituds, i només poden demandar la seua modificació a través d'un escrit motivat, dins del termini establit en la base 6.2. per a la presentació de sol·licituds.
7.2. Acabat el termini de presentació de sol·licituds, l'òrgan convocant, prèvia verificació que s'ha realitzat el pagament dels drets d'examen, dictarà una resolució, la qual serà publicada en el Diari Oficial de la Comunitat Valenciana i contindrà la relació provisional d'admesos i exclosos a la realització de les proves per cada un dels torns.
7.3. Els aspirants podran, en el cas d'errada o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir de l'endemà al de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú.
7.4. En tot cas, a fi d'evitar errades i en el supòsit de produir-se, possibilitar la seua esmena en temps i forma, els aspirants comprovaran no només que no figuren recollits en la relació provisional d'exclosos, sinó a més, que els seus noms, dades i torn elegit consten correctament en les relacions d'admesos.
7.5. Transcorregut el termini anterior, vistes les al·legacions i esmenats els defectes, si s'escau, es dictarà una resolució que elevarà a definitiva la llista d'admesos i exclosos a la realització de les proves per cada un dels torns, la qual serà publicada en el Diari Oficial de la Comunitat Valenciana.
7.6. En la resolució mitjançant la qual es faça pública la llista definitiva d'admesos a la realització de les proves s'establirà, com a mímin amb 5 dies d'antelació, la data, el lloc de celebració i l'hora de començament de la prova, així com l'orde de crida dels aspirants, el qual s'iniciarà en la lletra O conforme el resultat del sorteig celebrat el dia 29 de juny de 2009 (DOCV, número 6.059 de 17 de juliol de 2009).
7.7. Prova de coneixement del castellà per als aspirants que no tinguen la nacionalitat espanyola:
Amb caràcter previ a la realització de les proves del concurs oposició, els aspirants que no tinguen la nacionalitat espanyola i del seu origen no es desprenga el coneixement del castellà hauran d'acreditar el seu coneixement per mitjà de la realització d'una prova, traves de la qual es comprovarà que tenen un nivell adequat de compressió i expressió oral i escrita en esta llengua.
El contingut d'esta prova s'ajustarà al que disposa el Reial Decret 1137/2002, de 31 d'octubre, pel qual es regulen els diplomes d'espanyol com a llengua estrangera.
La prova es qualificarà d'«apte» o «no apte» i caldrà obtindre la valoració d'apte» per a passar a realitzar les proves de la fase d'oposició.
En el cas que hi haguera algun aspirant que haja de realitzar esta prova, s'indicarà en la relació definitiva d'admesos i exclosos, el lloc i data de la seua realització.
Queden eximits de realitzar esta prova els que estiguen en possessió del Diploma d'Espanyol com a Llengua Estrangera regulat en el Reial Decret 1137/2002 de 31 d'octubre o del Certificat d'Aptitud en Espanyol per a Estrangers expedit per les Escoles Oficials d'Idiomes, o acrediten estar en possessió d'una titulació acadèmica espanyola expedida per l'òrgan oficial competent en el territori espanyol.
8) Proves selectives
8.1. El procediment de selecció dels aspirants serà el de concurs-oposició, constarà d'una fase d'oposició, de caràcter obligatori i eliminatori, i d'una fase de concurs, de caràcter obligatori.
8.2. Desplegament de la fase oposició:
L'oposició constarà d'un exercici obligatori i eliminatori que constarà de dues parts.
8.2.1. Primera part de l'exercici
Consistirà a contestar per escrit a un qüestionari de 30 preguntes, sobre matèries comunes arreplegades en l'annex III, amb quatre respostes alternatives de les quals només una n'és correcta. El temps de realització de l'examen serà de 40 minuts com a màxim.
8.2.2. Segona part de l'exercici.
Consistirà en el desplegament per escrit, durant un temps màxim de 3 hores, d'un supòsit pràctic, a triar entre dos proposats pel Tribunal, referit a matèries contingudes en el temari específic de l'annex IV de la convocatòria.
8.3. Qualificació de l'exercici.
La puntuació màxima a obtindre en la fase d'oposició serà de 60 punts, la qual es distribuirà de la manera següent:
8.3.1. Primera part de l'exercici: es qualificarà de 0 a 30 punts i caldrà obtindre per a superar-lo un mínim de 12 punts. Les respostes errònies no penalitzaran.
8.3.2. Segona part de l'exercici. Es qualificarà de 0 a 30 punts i caldrà obtindre per a superar-lo un mínim de 12 punts.
8.4. Qualificació final de la fase d'oposició.
Per a superar la fase d'oposició caldrà obtindre un mínim de 30 punts, sobre un màxim de 60 punts, puntuació que vindrà determinada per la suma de les puntuacions obtingudes en les dues parts de l'exercici que han de realitzar els aspirants.
8.5. Fase de concurs
Només podran participar en la fase de concurs els aspirants que hagen superat la fase d'oposició.
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies.
La puntuació màxima en la fase de concurs serà de 40 punts, els quals es distribuiran d'acord amb el barem que figura en l'annex V.
8.6. Puntuació final del concurs-oposició
La puntuació final del concurs-oposició s'obtindrà sumant la puntuació obtinguda en ambdues fases.
A continuació, es configuraran dues llistes corresponents al torn d'accés lliure i al torn de promoció interna, ordenada per puntuació de major a menor, la qual s'interromprà quan el número d'inclosos coincidisca amb el nombre de llocs convocats per cada torn, incloent-hi el que establix la base 1.2. Estes constituiran la llista definitiva d'aprovats
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició, en segon lloc, per la major puntuació obtinguda en els distints apartats del barem del concurs, pel mateix orde en què figuren relacionats i en tercer lloc per la major puntuació obtinguda en el primer exercici.
Si encara persistira l'empat, es dirimirà per orde alfabètic del primer cognom dels aspirants empatats, iniciant-se l'esmentat orde per la lletra «O», conforme al resultat del sorteig celebrat el dia 29 de juny de 2009 (DOCV, núm. 6059, de 17 de juliol de 2009).
9) Desplegament de les proves selectives
9.1. La primera part de l'exercici es realitzarà en el lloc, data i hora que s'establisca en la resolució per la qual s'aprove i publique en el Diari Oficial de la Comunitat Valenciana la llista definitiva d'admesos a la realització de les proves.
9.2. Els aspirants seran convocats per a la realització de cada part de l'exercici en crida única.
Els aspirants quedaran decaiguts en el seu dret quan es personen en els llocs de celebració quan ja s'hagen iniciat les proves o per la inassistència, encara quan es dega a causes justificades. Tractant-se de proves orals o altres de caràcter individual i successiu, el Tribunal podrà apreciar les causes al·legades i admetre l'aspirant, sempre que estes no hagen finalitzat i dita admissió no menyscabe el principi d'igualtat amb la resta del personal.
Els aspirants hauran d'observar en tot moment les instruccions dels membres del Tribunal o del personal ajudant o assessor durant la celebració de les proves, per a una correcta realització de les proves. Qualsevol alteració en la realització normal de les proves per part d'un o una aspirant, quedarà reflectida en l'Acta corresponent, l'aspirant podrà continuar la realització de l'exercici amb caràcter condicional fins que el Tribunal resolga sobre l'incident.
Abans de l'inici de cada exercici, i sempre que s'estime convenient durant la realització de l'exercici, els membres del Tribunal, els seus ajudants, o assessors comprovaran la identitat dels aspirants per mitjà de la presentació del DNI, del passaport o del permís de conduir o els documents equivalents per als nacionals d'altres Estats, sense que per a este efecte siguen vàlides les fotocòpies compulsades de tals documents; i també de l'exemplar per a l'interessat de la sol·licitud d'admissió a la proves.
Si en qualsevol moment del procés arriba a coneixement del Tribunal que algun dels aspirants no té la totalitat dels requisits exigits, haurà de requerir-li l'acreditació d'eixos requisits. Si els requisits en qüestió no foren acreditats en el termini de deu dies hàbils següents a la notificació del requeriment, el Tribunal realitzarà una proposta d'exclusió, amb indicació de les inexactituds o falsedats formulades per l'aspirant, a l'òrgan convocant el qual, prèvies les verificacions oportunes, dictarà una resolució motivada i exclourà l'aspirant del concurs-oposició.
Durant la realització dels exercicis, no està permés fumar en els llocs de celebració ni l'ús de telèfons mòbils.
9.3. Començades les proves, l'anunci de la celebració dels restants exercicis es farà públic pel Tribunal en el local en què s'haja celebrat l'anterior, en les seus de l'Agència Valenciana del Turisme i en la web www.turisme.gva.es, amb una antelació mínima de 12 hores si la crida és per a la sessió següent d'un mateix exercici i de 48 hores com a mínim si es tracta de la convocatòria per a un exercici distint, d'acord amb allò que s'ha preceptuat en l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'Àmbit d'aplicació de la Llei de la Funció Pública Valenciana.
9.4. En totes les proves el Tribunal prendrà les mesures que calguen per a garantir l'anonimat en la seua valoració, i seran anul·lats aquells exercicis en què es continga alguna marca que puga identificar l'autor.
10) Publicitat de les llistes
10.1. En finalitzar cada una de les parts de l'exercici de la fase d'oposició, el Tribunal publicarà en el lloc d'examen, en les seus de l'Agència Valenciana del Turisme, i en la pàgina web: la relació d'aspirants que han superat la prova amb expressió del seu nom, cognoms, DNI, el torn d'accés i la puntuació obtinguda. S'entendrà que han superat la prova únicament aquells aspirants que hagen obtingut la puntuació mínima exigida per a superar els exercicis segons el que disposa la base 8.
10.2. Una vegada finalitzada la fase d'oposició, el Tribunal, mitjançant un anunci publicarà en el lloc d'examen i en les seus d'Agència Valenciana del Turisme, i en la pàgina web, la llista amb la qualificació final de la fase d'oposició a què fa referència la base 8.4 la qual constituirà la llista dels aspirants que han superat la fase d'oposició en cada un dels torns per orde de puntuació i que han de passar a la fase de concurs.
Als aspirants inclosos en les esmentades llistes se'ls concedirà un termini de 10 dies hàbils perquè presenten, obligatòriament, un currículum acompanyat de tots aquells documents acreditatius dels mèrits previstos en l'annex V. Només seran valorarats els mèrits al·legats en el currículum degudament acreditats.
10.3. Una vegada baremats els mèrits, el Tribunal exposarà en els llocs d'examen i en les seus de l'Agència Valenciana del Turisme, i en la pàgina web, les llistes provisionals d'aspirants amb la puntuació obtinguda en la fase de concurs per cada un dels torns, desglossada en els distints apartats del barem, concedint-los un termini de 10 dies hàbils perquè formulen les reclamacions que estimen pertinents en relació amb la baremació.
10.4. Resoltes les possibles reclamacions, el Tribunal, a través d'un anunci publicarà, en el lloc d'examen i en les seus de l'Agència Valenciana del Turisme, i en la pàgina web, les llistes definitives amb la puntuació obtinguda en la fase de concurs, desglossada en els distints apartats del barem, esta publicació servirà de notificació a`les persones interessades, així com la relació definitiva d'aspirants aprovats en cada un dels torns per l'orde de puntuació total a què es referix la base 8.6.
En cap cas el Tribunal no podrà declarar que han aprovat el procés selectiu un nombre superior al de llocs de treball convocats, atés el que preveuen les bases 1.2 i 12 de la convocatòria.
11) Relació definitiva i presentació de documents
El Tribunal de Selecció elevarà a la presidenta de l'Agència Valenciana del Turisme per a la seua publicació en el Diari Oficial de la Comunitat Valenciana, la relació definitiva d'aspirants aprovats, per orde de puntuació total, perquè en el termini de 20 dies hàbils, comptats des de l'endemà de la publicació aporten davant de la Presidència de l'Agència Valenciana del Turisme els documents següents:
11.1.1. Fotocòpia del DNI, o document equivalent per als nacionals d'altres Estats a què fa referència la base 2.1.1., degudament compulsada.
11.1.2. Fotocòpia compulsada del títol acadèmic exigible segons el que establix la base 2.1.3 de la convocatòria o el certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.
11.1.3. Declaració jurada de no haver sigut separat per mitjà d'expedient disciplinari del servici de qualsevol de l'administracions públiques o dels òrgans constitucionals o estatutaris de les Comunitats Autònomes, ni estar en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, d'on haguera sigut separat o inhabilitat. En el cas de ser nacional d'un altre Estat, no estar inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.
11.1.4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs oferits.
11.1.5. Els qui superen les proves selectives acreditaran els seus coneixements de valencià mitjançant la presentació d'un dels documents previstos en l'article 16.1 del Decret 33/1999, de 9 de març, del Govern Valencià.
Els qui no puguen acreditar estos coneixements, conforme al que establix l'article 53 de la Llei de Funció Pública Valenciana, hauran d'assistir als cursos específics que a l'efecte es convoquen. Aquells que no els superen estaran obligats a realitzar els successius cursos que l'administració organitze per a l'adquisició del coneixement de valencià exigible.
11.2 Els aspirants seleccionats que dins del termini indicat i excepte casos de força major, no presentaren la documentació acreditativa o que d'esta es deduïra que no tenen algun dels requisits exigits, no podran ser nomenats personal laboral fix de l'Agència Valenciana del Turisme, sense perjuí de la responsabilitat en què pogueren haver incorregut per falsedat en les seues sol·licituds de participació.
12) Formalització de contractes com a personal laboral fix
Transcorregut el termini de presentació de la documentació, la presidenta de l'Agència Valenciana del Turisme, dictarà una resolució, la qual serà publicada en el Diari Oficial de la Comunitat Valenciana, i procedirà a la formalització dels contractes com a personal laboral fix, superat el període de prova, al servici de l'Agència Valenciana del Turisme, grup A, tècnic/a en Informàtica, a les persones aprovades a què fa referència la base 10.4, prèvia l'adjudicació d'un dels llocs de treball convocats d'acord amb la puntuació obtinguda.
A fi d'assegurar la cobertura dels llocs, quan es produïsquen renúncies o baixes dels aspirants seleccionats, abans de la formalització del seu contracte, l'òrgan convocant podrà requerir a l'òrgan de selecció relació complementària dels aspirants que seguisquen als proposats, per a la possible formalització del seu contracte com a personal laboral fix al servici de l'Agència Valenciana del Turisme.
Els aspirants que havent participat en el procés selectiu hagen aprovat alguna part de la prova de la fase d'oposició obligatòria i eliminatòria i acrediten els requisits que els van ser exigits per a participar en el procés, constituiran borsa de treball per orde de prelació segons la puntuació. Dita borsa tindrà una vigència màxima de 2 anys.
13) Tribunal
13.1. El Tribunal de Selecció de la convocatòria, estarà compost pels membres següents:
President: Vicente Serra Martínez, cap de Servici de Contractació, Coordinació i Assistència Tècnica de la Conselleria de Turisme.
Suplent: Margarita Vilarrasa Balanzá, cap de Servici d'Assumptes Generals i Servicis Administratius de la Conselleria de Turisme
Secretària: Begoña Basterra Rodrigo, cap d'Unitat de Personal de l'Agència Valenciana del Turisme
Suplent: Vicente Martínez Alarcón, cap de Secció de Personal de la Conselleria de Turisme.
Vocal: María José Lacomba Cortés, cap del Servici d'Informàtica, de l'Agència Valenciana del Turisme
Suplent: Carmen Sahuquillo Caplliure, cap del Servici de Tecnologies de la Informació i Publicacions
Vocal: Francisco García Martínez, tècnic en infomática de l'Agència Valenciana del Turisme.
Suplent: Joaquin Galeano Senabre, tècnic en informàtica de l'Ens Prestador de Servicis de Certificació Electrònica de la Comunitat Valenciana.
Vocal : Joaquin Valera Muñoz, cap del Servici Economicofinancer de l'Agència Valenciana del Turisme
Suplent: Jordi Barberá Camarasa, Cap de la Unitat Economicoadministrativa de l'Agència Valenciana del Turisme
13.2. El Tribunal, per a la realització de les proves, podrà designar els col·laboradors, ajudants i assessors especialistes que estime oportuns.
13.3. Correspon al Tribunal les funcions relatives a la determinació concreta del contingut de les proves i a la qualificació dels aspirants, tant en la fase d'oposició com en la fase de concurs, així com, en general, l'adopció de totes les mesures calguen per una correct realització de les proves selectives.
13.4. Els membres del Tribunal, així com els assessors, hauran d'abstindre's i podran ser recusats pels interessats quan concórreguen en ells les circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'esta convocatòria.
13.5. A l'efecte de comunicacions i de qualssevol altra incidència el Tribunal tindrà la seua seu l'Agència Valenciana del Turisme, Av. d'Aragó, 30, Edifici Europa, 46398 València.
13.6. El Tribunal a efectes de gratificacions i indemnitzacions, es regirà pel que disposa la Circular 1/2009, de 29 d'abril, de la consellera de Turisme com presidenta de l'Agència Valenciana de Turisme sobre el procediment d'indemnitzacions per raó de servici.
13.7. El funcionament del Tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
14) Recursos
14.1. La present convocatòria, les seues bases i tots els actes administratius que siguen dictats en el seu desplegament, excepte les actuacions del Tribunal, podran ser impugnats per les persones interessades mitjançant la interposició del recurs contenciós administratiu en el termini de dos mesos comptats des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant podrà interposar-se potestativament recurs de reposició davant del mateix òrgan que ha dictat l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
14.2. Contra els actes del Tribunal podrà interposar-se recurs d'alçada davant de la presidenta de l'Agència Valenciana del Turisme en el termini d'un mes, a partir de l'endemà de la publicació de l'Acord del Tribunal corresponent.
València, 17 de desembre de 2009- El sotssecretari, p. d. (Resolució de 30.06.2009 de la presidenta de l'Agència Valenciana del Turisme, DOCV núm. 6058, 16.07.2009): Jorge Muñoz Gil.Annex I
Model de sol·licitud
Annex II
Relació d'oficines
(Oficines públiques)
Alacant
Servici Territorial de Turisme
C/ Churruca, 29 - 03705 Alacant.
Telèfon: 806590168 Fax: 725115807
CdT Alacant
C/ Mont Tossal s/n - 03922 Alacant.
Telèfon: 325604957 Fax: 459544809
Benidorm
CdT Benidorm
Av. Benissa, 4 - 03225 Benidorm
Telèfon:730916915 Fax: 604045118
Oficina d'Administració Turística
Av. Joan Fuster Zaragozá, 3- 1ª - 03069 Benidorm
Telèfon: 073879174 Fax: 999681959
Dénia
CdT Dénia
C/ Falutx s/n - 03671 Dénia
Telèfon: 167517447 Fax: 778061352
Torrevieja
CdT Torrevieja
Ctra. Crevillente (Cv-90) Esq. C/ Els Lliris - 03168 Torrevieja
Telèfon: 756171716 Fax: 426299249
Castelló
Servici Territorial de Turisme
Pl. Maria Agustina, 5 Bj - 12565 Castelló de la Plana
Telèfon:156593094 Fax: 662772552
CdT Castelló
C/ Astrònom Pierre Merchain, 2 - 12583 Grau de Castelló.
Telèfon: 201490483 Fax: 824176127
València
Servici Territorial de Turisme
Pl. Alfons el Magnànim, 15 - 46103 València
Telèfon: 007750963 Fax: 963393711
Agència Valenciana de Turisme
Av. Aragó, 30 - 46967 València
Telèfon: 527301776 Fax: 910009008
CdT L'Alqueria del Duc
Camí Vell de l'Alqueria del Duc, s/n - 46918 Gandia
Telèfon: 178043711 Fax: 198034504
CdT València
Prol. Passeig de l'Albereda, 37 - 46155 València
Telèfon: 544350742 Fax: 429141947
(Oficines PROP)
Telèfon PROP 012 (513937771 per a telefonades des de fora de la Comunitat Valenciana)
Alacant
C/ Churruca, 29 - 03345 Alacant
Benidorm Racó de Loix. Av. Joan Fuster Zaragozá, 1 - 03548 Benidorm
Benidorm La Cala. C/ Juan Antonio Baldoví - 03308 Benidorm
Benidorm Foietes-Colonia de Madrid. Av. Beniardá, 61 - 03358 Benidorm
Benidorm Alfredo Corral-Maravall. Av. Ametlers, 42 - 03442 Benidorm
Benidorm Els Tolls-Salt de l'Aigua. Av. Andalusia, 8 - 03176 Benidorm
Calp, C/ Paternina, 27 03708 Calp.
Castelló
Germans Bou - Castelló. Av. Germans Bou, 47 - 12564
Avinguda del Mar - Castelló. Av. del Mar, 16 - 12005
Casa dels Caragols - Castelló. C. Major, 78 -12386
Vila-real. C. Joan Fuster, 28 - 12133
Vinaròs. C. Sant Joaquim, 14 - 12771
València
Gregorio Gea I. C. Gregorio Gea, 27 - 46363 València
Gregorio Gea II C. Gregorio Gea, 14 - 46601 València
Colón- València. C. Colón, 80 - 46565 València
Gandia, av. República Argentina, 28, 46480
Ontinyent. Pl. Mestre Ferrero, 22 - 46300
Port de Sagunt. Pl. Ramón de la Sota, s/n (Edifici Rotonda) 46050
Requena. Av. Raval, 9 - 46072
Sagunt. Camí Real, 97 - 46109
Xàtiva. C. Montcada, 32 - 46046
Madrid
C/ Españoleto, 25, 28011 Madrid.
Annex III
Temari matèries comunes
1. Constitució espanyola (I): Títol preliminar, drets i deures fonamentals
2. Constitució espanyola (II): Govern i administració, organització territorial de l'Estat.
3. Estatut d'Autonomia de la Comunitat Valenciana: estructura. La Comunitat Valenciana. La Generalitat. Llei 5/1983, de 30 de desembre, del Consell.
4. Llei de Règim Jurídic de les Administracions Públiques i del Procediment Administratiu Comú: objecte i àmbit d'aplicació. Principis generals. Els actes administratius. Fases del procediment administratiu
5. Unió Europea: Fonts normatives. Normes bàsiques
6. Llei General Subvencions: objecte. Concepte de subvenció. Àmbit d'aplicació. Règim jurídic. Principis generals. Requisits. Òrgans concedents. Beneficiaris. Entitats col·laboradores. Obligacions. Bases reguladores. Publicitat. Procediment de concessió. Concurrència competitiva. Concessió directa.
7. Llei d'Hisenda Pública Valenciana: Principis generals. Règim pressupostari. Intervenció.
8. Llei de Contractes de les Administracions Públiques: Tipus de contractes. Procediment de contractació i formes d'adjudicació.
9. La Conselleria de Turisme: Organització. L'Agència Valenciana del Turisme: Naturalesa i funcions. Organització. Règim jurídic, econòmic i de personal.
10. El Personal laboral de l'Agència Valenciana del Turisme: Aplicació del II Conveni col·lectiu del personal laboral al servici de la Generalitat. Ingrés, promoció interna i provisió de llocs de treball.
11. Marc jurídic del turisme a la Comunitat Valenciana: Llei 3/98, de 21 de maig, de turisme. Objecte, àmbit d'aplicació i estructura de la llei.
12. Els municipis turístics de la Comunitat Valenciana: Definició, tipologia i consideracions generals. Procediment per a la declaració de municipi turístic.
13. Règim de protecció de dades de caràcter personal: Fitxers de titularitat pública i privada. L'Agència de Protecció de Dades.
14. Regulació legal de l'accés electrònic dels ciutadans als servicis públics: Àmbit d'aplicació i principis generals. Drets dels ciutadans.
Annex IV
Temari matèries específiques
1. Model de Referència OSI: definició, jerarquies i nivells.
2. Xarxes d'àrea local: Estàndard 802.3. Topologia.
3. Protocol TCP/IP. Generalitats.
4. Tecnologia Internet. Protocols: HTTP, HTTPS, SSL.
5. Xarxes de computadors. Direccionament Internet. Direccionament IP.
6. Internet. Estructura i funcionament. Organització. Modes d'accés.
7. Sistemes de transmissió d'imatges per Internet. Ús en la promoció turística.
8. Mètrica 3: Estructura principal. Processos principals: descripció i objectius.
9. Bases de dades relacionals. Tecnologia.
10. Modelització de dades. Model entitat-relació estés.
11. Normalització de dades: formes normals.
12. Oracle 9i: Estructura de la base de dades i maneig d'espai. Estructures lògiques i físiques.
13. Oracle 9i: Estructures de memòria. Processos.
14. Oracle 9i : Seguretat: usuaris, rols, permisos, privilegis.
15. Plataformes de servicis Internet en l'Agència Valenciana del Turisme.
16. E-Administració turística a la Comunitat Valenciana.
17. Virtualització d'entorns servidors. Aplicació en l'Agència Valenciana del Turisme
18. Seguretat en xarxes. Control d'accessos. Intrusions. Tallafocs. Antivirus.
19. Sistemes d'informació d'ordenació turística. El Registre d'Empreses Turístiques. Requeriments i funcionalitats.
20. Sistemes d'informació de Disciplina Turística: Gestió de reclamacions i sancions. Requeriments i funcionalitats.
21. Sistema d'informació de gestió de l'activitat inspectora en matèria de turisme. Requeriments i funcionalitats
22. Sistemes d'informació a usuari final de producte turístic. Requeriments i funcionalitats
23. Sistemes d'informació de suport a la xarxa d'oficines d'informació turística de la Comunitat Valenciana. Requeriments i funcionalitats
Annex V
Barem fase concurs
A. Experiència professional: màxim 32 punts
A.1. Per treballs realitzats en llocs de l'Agència Valenciana del Turisme, que pertanguen al grup A, tècnic/a en Informàtica, a raó de 0,60 punts per mes complet de servicis en actiu.
A.2. Per treballs realitzats en llocs de l'Agència Valenciana del Turisme, no previstos en a l'apartat anterior, a raó de 0,15 punts per mes complet de servicis en actiu.
A.3. Per treballs realitzats en llocs d'altres Administracions Públiques o en el sector privat en llocs amb funcions equivalents a les del grup A, tècnic en Informàtica, a raó de 0,05 punts per mes complet de servicis en actiu.
Acreditació de l'experiència professional
- Els treballs realitzats en l'Agència Valenciana del Turisme s'acreditaran mitjançant certificat oficial expedit per l'Agència.
- Els treballs realitzats per a altres Administracions Públiques s'acreditaran sempre mitjançant el certificat expedit per l'òrgan competent.
- La resta dels treballs per compte d'altri, per mitjà del contrac de treball i certificat de l'empresa de les funcions exercides, quan estes no puguen deduir-se dels termes del contracte, sense que s'admeta contradicció entre ambdós documents. En tot cas, caldrà la presentació del certificat o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria de les places convocades. En el supòsit de contradiccions preval la vida laboral.
Per al supòsit de professionals i autònoms, Llicència Fiscal o IAE, i certificat de col·legiació, quan s'escaiga, així com certificat o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponent a la categoria convocada. Quan siga procedent, i en substitució d'estos documents, s'aportarà el certificat oficial que acredite haver cotitzat en el Règim Especial o en la Mutualitat corresponent.
En tot cas, la puntuació màxima a aconseguir, per experiència, no podrà superar els 32 punts.
B. Formació: màxim 8 punts
B.1. Pel coneixement del valencià: màxim 5 punts.
El coneixement del valencià es valorarà fins a un màxim de 5 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:
- Coneixement oral: 1 punt
- Grau elemental: 2 punts
- Grau mitjà: 3,50 punts
- Grau superior: 5 punts,
La valoració del coneixement del valencià s'efectuarà puntuant exclusivament el nivell més alt obtingut.
B.2. Pel coneixement d'idiomes comunitaris: màxim 2 punts
Es puntuarà fins a un màxim de 2 punts, a raó de 0,40 punts per curs corresponent al títol expedit per l'Escola Oficial d'Idiomes, o la seua equivalència si es tracta de cicles, així com 0,40 punts per curs o, si fa el cas, per cada 12 crèdits d'idioma comunitari, corresponents a títol oficial expedit per la Universitat de llicenciatures en les distintes filologies, o de magisteri, especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte de valoració per l'apartat de formació.
B.3. Per la possessió de titulació acadèmica: màxim 3 punts
Per la possessió d'altres títols acadèmics oficials d'igual o superior nivell a l'exigit en la convocatòria per a pertànyer al grup A, a raó d'1,5 per títol, fins a un màxim de 3 punts.
En tot cas la puntuació màxima a aconseguir, per formació, no podrà superar els 8 punts.